10. การควบคุมและการตรวจสอบภายใน

บริษัทฯ ได้ให้ความสำคัญต่อระบบควบคุมภายในโดยมีหน่วยงานซึ่งมีหน้าที่และความรับผิดชอบด้าน

การตรวจสอบภายในขึ้นตรงกับคณะกรรมการตรวจสอบโดยมีผู้อำนวยการฝ่ายตรวจสอบภายในเป็นเลขานุการของคณะกรรมการตรวจสอบ

คณะกรรมการตรวจสอบได้ประเมินระบบการควบคุมและการตรวจสอบภายในของบริษัทฯ
โดยฟังคำชี้แจงจากผู้สอบบัญชี และมีความเห็นว่าบริษัทฯ
และบริษัทย่อยมีระบบควบคุมภายในที่มีความเพียงพอเหมาะสมพอสรุปได้ดังนี้

1. องค์กรและสภาพแวดล้อม

 บริษัทมีการจัดโครงสร้างองค์กรที่ช่วยให้ฝ่ายบริหารสามารถดำเนินงานได้อย่างมีประสิทธิภาพ

มีเป้าหมายในการดำเนินธุรกิจที่สามารถติดตามตรวจสอบและประเมินผลการดำเนินงานได้อย่างชัดเจน

โดยคำนึงถึงความเป็นธรรมต่อลูกค้า ผู้ถือหุ้น คู่ค้า พนักงาน และสังคมเป็นสำคัญ

2. การบริหารความเสี่ยง

คณะกรรมการของบริษัทฯ
ได้เปิดโอกาสให้กรรมการอภิปรายในเรื่องที่เกี่ยวกับความเสี่ยงในการดำเนินธุรกิจในที่ประชุมเพื่อให้ฝ่ายบริหารได้รับทราบและตระหนักถึงสภาพความเสี่ยงทางธุรกิจที่มีต่อบริษัท
ซึ่งเป็นประโยชน์ต่อการบริหารความเสี่ยง นอกจากนี้
คณะกรรมการยังมีนโยบายที่จะจัดตั้งคณะกรรมการบริหารความเสี่ยง
เพื่อให้การบริหารงานมีความรัดกุมและเป็นไปอย่างมีประสิทธิภาพ

3. การควบคุมการปฏิบัติงานของฝ่ายบริหาร

มีมาตรการที่จะติดตามการดำเนินงานของบริษัทและบริษัทย่อยให้เป็นไปตามกฏหมายและยังได้กำหนดขอบเขตอำนาจหน้าที่และวงเงินอนุมัติของฝ่ายบริหารในแต่ละระดับอย่างชัดเจนและเป็นลายลักษณ์อักษร
โดยมีการแบ่งแยกหน้าที่ความรับผิดชอบในการอนุมัติมีการบันทึกบัญชีและข้อมูลสารสนเทศ
ตลอดจนการดูแลจัดเก็บทรัพย์สินแยกจากกัน
เพื่อให้เกิดการถ่วงดุลสามารถตรวจสอบระหว่างกันได้อย่างเหมาะสมนอกจากนี้ บริษัทฯ
ยังมีการติดตามการดำเนินงานของบริษัทย่อยหรือบริษัทร่วมอย่างสม่ำเสมอ
โดยมีกรรมการหรือผู้บริหารเข้าไปเป็นกรรมการในบริษัทย่อยและบริษัทร่วมเพื่อดูแลอย่างใกล้ชิด

4. ระบบสารสนเทศและการสื่อสารข้อมูล

บริษัทฯ มีการติดต่อสื่อสารที่มีการเชื่อมโยงข้อมูลสารสนเทศและสามารถติดต่อสื่อสารกันได้ทุกระดับ
ซึ่งจะช่วยให้ผู้ปฏิบัติงานสามารถรับทราบข่าวสารจากฝ่ายบริหารได้อย่างรวดเร็วและชัดเจนมีการ
จัดเตรียมข้อมูลที่สำคัญต่างๆ ต่อที่ประชุมคณะกรรมการบริษัทฯ
และผู้ถือหุ้นอย่างเพียงพอในระยะเวลา ที่เหมาะสม มีการจัดเก็บเอกสารรายงานการประชุม
เอกสารประกอบการบันทึกบัญชีไว้อย่างละเอียดครบถ้วน สามารถตรวจสอบได้ในกรณีที่ต้องการ

5. ระบบการติดตาม

บริษัทฯ ได้ดำเนินการติดตามผลการดำเนินงานเปรียบเทียบกับเป้าหมายที่กำหนดไว้อย่าง

สม่ำเสมอ มีฝ่ายตรวจสอบภายในที่สามารถปฏิบัติงานได้อย่างมีอิสระ
และเสนอรายงานผลการตรวจสอบ
และแนวทางการแก้ไขได้อย่างตรงไปตรงมาต่อคณะกรรมการตรวจสอบและฝ่ายบริหาร
เพื่อดำเนินการในกรณีที่พบข้อบกพร่องที่เป็นสาระสำคัญจะมีการแก้ไขทันทีให้แล้วเสร็จภายในระยะเวลาอันสมควร

รายงานคณะกรรมการตรวจสอบ ปี 2546

คณะกรรมการบริษัท ล็อกซเล่ย์ จำกัด (มหาชน) แต่งตั้งคณะกรรมการตรวจสอบ จำนวน 3 ท่าน
โดยมี ดร.วิเชียร วัฒนคุณ เป็นประธานกรรมการตรวจสอบ ดร.หริส สูตะบุตร นายจรูญ ชินาลัย
เป็นกรรมการตรวจสอบ
ทั้งนี้กรรมการตรวจสอบแต่ละท่านไม่ได้เป็นกรรมการบริหารหรือพนักงานของบริษัทฯ

คณะกรรมการตรวจสอบมีขอบเขตการปฏิบัติงาน
หน้าที่และความรับผิดชอบตามข้อบังคับว่าด้วยคณะกรรมการตรวจสอบ
ซึ่งเป็นไปตามข้อกำหนดของตลาดหลักทรัพย์แห่งประเทศไทย
รวมถึงการสอบทานให้บริษัทมีรายงานทางการเงินอย่างถูกต้องและเพียงพอ
สอบทานให้บริษัทมีระบบการควบคุมภายใน ตรวจสอบภายในที่เหมาะสมและมีประสิทธิภาพ
สอบทานให้บริษัทปฏิบัติตามกฏหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์ หรือกฏหมายที่เกี่ยวข้องกับธุรกิจของบริษัท
สอบทานระบบการบริหารความเสี่ยงของบริษัท พิจารณาคัดเลือก เสนอแต่งตั้ง
และเสนอค่าตอบแทนผู้สอบบัญชีของบริษัท
พิจารณาการเปิดเผยข้อมูลของบริษัทในกรณีที่เกิดรายการที่เกี่ยวโยงกันหรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน
ปฏิบัติการอื่นใดตามที่คณะกรรมการบริษัทมอบหมาย ด้วยความเห็นชอบจากคณะกรรมการตรวจสอบ

สำหรับในปี 2546 ที่ผ่านมา คณะกรรมการตรวจสอบของบริษัทฯได้มีการประชุม จำนวน 5 ครั้ง
มีการพิจารณางบการเงินในแต่ละไตรมาสที่ผ่านการสอบทานจากผู้สอบบัญชี
และงบการเงินประจำปีที่ผ่านการตรวจสอบจากผู้สอบบัญชีแล้วเช่นกัน
โดยผู้บริหารที่รับผิดชอบได้ตอบข้อซักถามของกรรมการตรวจสอบจนเป็นที่พอใจแล้ว
เห็นว่างบการเงินที่พิจารณาในแต่ละครั้ง
ถูกต้องตามที่ควรในสาระสำคัญตามความเห็นของผู้สอบบัญชีรับอนุญาตที่แนบในงบการเงินแต่ละไตรมาส
จึงได้แสดงความเห็นชอบก่อนนำเสนอคณะกรรมการบริษัทฯ เพื่อพิจารณาอนุมัติ
และได้ประชุมร่วมกับผู้สอบบัญชีเพื่อทราบข้อสังเกตและแลกเปลี่ยนความคิดเห็น นอกจากนี้
คณะกรรมการตรวจสอบยังได้พิจารณาเห็นชอบผู้สอบบัญชีของบริษัทและค่าตอบแทนของผู้สอบบัญชีตามที่บริษัทฯเสนอ
และนำเสนอคณะกรรมการบริษัทเพื่อเสนอต่อ ที่ประชุมผู้ถือหุ้นเพื่ออนุมัติ
สอบทานความเหมาะสมของระบบการควบคุมภายในเพื่อประสิทธิภาพของการทำบัญชี
และสอบทานการ เปิดเผยสารสนเทศต่อบุคคลภายนอก การปฏิบัติตามกฏหมายของบริษัท ซึ่งบริษัทฯ
ได้ปฏิบัติตามแนวทาง ที่ตลาดหลักทรัพย์แห่งประเทศไทยและกฏหมายกำหนดทุกประการ
และคณะกรรมการตรวจสอบได้ดูแลและ ติดตามผลการปฏิบัติงานของบริษัทฯ
ให้เป็นไปตามแนวทางของการกำกับดูแลกิจการที่ดี ซึ่งบริษัทฯได้ให้ความสำคัญ
โดยเริ่มมีการแต่งตั้งอนุกรรมการต่างๆขึ้นมาเพื่อรองรับงาน เช่น
มีการแต่งตั้งอนุกรรมการสรรหากรรมการและกำหนดค่าตอบแทนกรรมการ และปีถัดๆ
ไปจะแต่งตั้งคณะอนุกรรมการอื่นๆ เพิ่มอีก

คณะกรรมการตรวจสอบจึงเห็นว่า บริษัทฯ มีระบบการกำกับดูแลที่ดี และมีการควบคุมภายในที่มี
ประสิทธิภาพ

(ดร. วิเชียร วัฒนคุณ)

 ประธานกรรมการตรวจสอบ